section_heading: Karijera u Kini
paragraph_text: U nadi da će potpisati unosan ugovor, Adidas ga je pozvao na All-American utakmicu u New Jerseyu, gdje je igrao protiv igrača svoje dobi. Godinu kasnije nakon povratka u Kinu, Yi je potpisao za prvu momčad Guangdong Southern Tigersa i u svojoj rookie sezoni u prosjeku postizao 3.5 poena i 1.9 skokova. U četiri utakmice CBA finala u prosjeku je postizao 7.3 poena i 7.3 skokova i na kraju osvojio nagradu za novaka godine. U sljedeće tri godine vodio je Guandgong Tigerse do tri uzastopna naslova prvaka Kine. U posljednjoj sezoni je u kineskom prvenstvu prosječno bilježio 24.9 poena i 11.5 skokova.